Onsdag eftermiddag udtager landstræner Morten Olsen sin EM-trup, men allerede tidligere på dagen var der landsholdbud fter tre af de unge AaB'ere, da U21-landstræner Morten Wieghorst udtog sin trup til to landskampe mod Irland og Makedonien. Nicolai Larsen og Nicklas Helenius har spillet henholdsvis 2 og 7 kampe for U21-landsholdet, mens Kasper Kusk kan få debut. U21-landsholdet møder Irland i en testkamp 28. maj i Dublin, inden holdet skal møde Makedonien i en EM-kvalifikationskamp 5. juni i Aalborg.

Opsummering:
Nicklas Helenius, Kasper Kusk og Nicolai Larsen er med i den netop udtagne U21-landsholdstrup.